Aporia

bare europeiske arter
 Aporia crataegi

Aporia er en slekt av sommerfugler i gruppen hvitvinger.

Utseende 
Aporia er en gruppe med nokså store (vingespenn 50-70 millimeter) hvitvinger med store, litt avlange, avrundede vinger. Vingene er hvite med mørke markerte vingeribber, hos enkelte arter dominerer den mørke fargen og de er brune bortsett fra noen hvite flekker langs ytterkantene. Larvene er hårete og ofte ganske fargerike.

Levevis 
Flukten er rettlinjet, ganske rolig eller sakte.

Larvene lever på busker og trær. De lever i grupper (kolonier) og omgir seg med spinn. De overvintrer i larvestadiet, noe som skiller gruppen fra alle andre hvitvinger.
Noen av de mørke artene etterligner trolig giftige monarksommerfugler.

Navnet 
Det latinske navnet, kommer av det greske ordet Aporia, og betyr umulighet eller vanskelig. Aporia er sammensatt av a… som betyr ikke og …poreia som betyr vei, det blir ikke-vei. En mulig tolkning er at sommerfuglen lever i fjellområder i Himalaya og kan fly gjennom trange utilgjengelige fjellpass. «Den finner en vei der det ikke er vei».

Utbredelse 
En av artene hagtornsommerfugl finnes i Europa, de tredve andre artene i slekten finnes for det meste i Himalaya og Kina.

Systematisk inndeling 

 Ordenen sommerfugler, Lepidoptera
 Gruppen Ditrysia
 Overfamilien dagsommerfugler, Papilionoidea
 Familien hvitvinger, Pieridae
 Underfamilien Pierinae
 Stammen Pierini
 Slekten Aporia Hübner, 1819
 Aporia acraea (Oberthür, 1885)
 Aporia agathon (Gray, 1831)
 Aporia bernardi Koiwaya, 1989
 Aporia bieti (Oberthür, 1884)
 hagtornsommerfugl, Aporia crataegi (Linnaeus, 1758)
 Aporia delavayi (Oberthür, 1890)
 Aporia genestieri (Oberthür, 1902)
 Aporia giacomazzoi Della Bruna, Gallo & Sbordoni, 2003
 Aporia gigantea Koiwaya, 1993
 Aporia goutellei (Oberthür, 1886)
 Aporia harrietae (Nicéville, 1893)
 Aporia hastata (Oberthür, 1892)
 Aporia hippia (Bremer, 1861)
 Aporia howarthi Bernardi, 1961
 Aporia joubini (Oberthür, 1913)
 Aporia kamei Koiwaya, 1989
 Aporia kanekoi Koiwaya, 1989
 Aporia largeteaui (Oberthür, 1881)
 Aporia larraldei (Oberthür, 1876)
 Aporia lemoulti (Bernardi, 1944)
 Aporia leucodice (Eversmann, 1843)
 Aporia lhamo (Oberthür, 1893)
 Aporia martineti (Oberthür, 1884)
 Aporia monbeigi (Oberthür, 1917)
 Aporia nabellica (Boisduval, 1836)
 Aporia nishimurai Koiwaya, 1989
 Aporia oberthuri (Leech, 1890)
 Aporia potanini Alphéraky, 1889
 Aporia procris Leech, 1890
 Aporia signiana Sugiyama, 1994
 Aporia tayiensis Yoshino, 1995
 Aporia tsinglingica (Verity, 1911)
 Aporia uedai Koiwaya, 1989

Kilder 
 Fauna Europaea Web Service (2004) Fauna Europaea version 1.1, www.faunaeur.org.
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Aporia på Tree of life

Eksterne lenker 
 
 Moths and Butterflies of Europe and North Africa - flott bildesamling.
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.

Hvitvinger
Sommerfugler formelt beskrevet i 1819
Dyr formelt beskrevet av Jacob Hübner